wannaphong/clean_thaiwikipedia huggingface dataset:
# มิสอินเตอร์เนชั่นแนลควีน 2012
มิสอินเตอร์เนชั่นแนลควีน 2012  เป็นการจัดประกวดมิสอินเตอร์เนชั่นแนลควีน ครั้งที่ 8 จัดขึ้นในวันที่ 2 พฤศจิกายน พ.ศ. 2555 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 25 คนจากทั่วโลก โดยศิรภัสสร อัฒยกร มิสอินเตอร์เนชั่นแนลควีน 2011 จากประเทศไทย ได้สวมมงกุฎให้แก่ เควิน บาลอท จากประเทศฟิลิปปินส์ เป็นผู้ครองตำแหน่งมิสอินเตอร์เนชั่นแนลควีนประจำปีนี้

 ผลการประกวด 
ผลการประกวดผู้เข้าประกวดมิสอินเตอร์เนชั่นแนลควีน 2012  - เควิน บาลอทรองอันดับ 1  - เจสสิกา ซีมอนส์รองอันดับ 2  -  พรรณวิลาส มงคล10 คนสุดท้าย  - อิมานนี ดา ซิลวา
  - มิเรียม จิเมเนซ
  - ตูกิชิมะ เบนิ
  - แมททริเซีย แม เซนติโน่
  - บิอังก้า โกลด์
  - มิเชล มอนเตคาร์โล
  - ซันนี่ ดี ไลท์

 รางวัลพิเศษ 
รางวัลผู้ชนะชุดประจำชาติยอดเยี่ยม  - ยูกิ ทาชิบานะขวัญใจช่างภาพ  - เควิน บาลอทชุดราตรียอดเยี่ยม  - ซันนี่ ดี ไลท์นางงามมิตรภาพ  - โนอาห์ เฮอร์เรรามิสริบลีส์ป๊อปปูล่าโหวต  - สเตฟาเนีย ครูซนางงามผิวสวย  - แมททริเซีย แม เซนติโน่ชุดว่ายน้ำยอดเยี่ยม  - มิเรียม จิเมเนซเบสท์คิสทาเลนต์  - ตูกิชิมะ เบนิ

 ผู้เข้าประกวด 
ในปีนี้มีผู้เข้าประกวดทั้งหมด 25 คน ดังต่อไปนี้

  - Imanni Da Silva
  - Bianca Gold
  - Jessika Simões
  - Feleu Myroina
  - Matrica Mae Centino
  - Dewi Fortuna
  - Leha Angel Lelga
  - Tukishima Beni
  - Yuki Tachibana
  - Morgana
  - Berdien Lavyeska Diedrish Blandino
  - Kevin Balot
  - Michelle Montecarlo
  - Miriam Jimenez
  - Stefania Cruz
  - Tanja
  - Veronika
  - Marla Vera
  - Nikki Normanson Mascenon
  - พรรณวิลาส มงคล
  - Deniz
  - Mokha Montrese 
  - Ruby Bella Cruz
  - Sunny Dee Lite 
  - Noa Herrera
# การนั่งสมาธิ
การนั่งสมาธิ  คือการฝึกปฏิบัติใช้ความตั้งมั่น จดจ่อ และแน่วแน่อยู่กับสิ่งใดสิ่งหนึ่งในช่วงระยะเวลาหนึ่ง ซึ่งจะช่วยให้ผู้ปฏิบัติเกิดความสงบ ความรู้สึกตัว หรือมีสติ ในมุมมองของชาวตะวันตก มักใช้คำว่า "Concentration" และ "Meditation" ที่สื่อถึงการทำสมาธิให้จิตใจสงบ

การทำสมาธินั้นถูกปฏิบัติมาประมาณพันปี โดยแรกเริ่มจะเป็นสิ่งที่ปฏิบัติกันทางศาสนา ซึ่งปัจจุบันการทำสมาธินั้นได้แพร่กระจายไปทั่วโลก โดยสามารถนำมาประยุกต์ใช้กับชีวิตประจำวันได้

การนั่งสมาธิในทางพระพุทธศาสนานอกจากต้องการความสงบหรือประโยชน์อื่น ๆ แล้วยังมีจุดประสงค์ในด้านการวิปัสสนา เช่น อานาปานสติ ที่สอนให้พิจารณาลมหายใจเข้า-ออก และตระหนักรู้ถึงปัจจุบันขณะอยู่ตลอดเวลา หากฝึกนั่งสมาธิไปเรื่อย ๆ ก็จะมีการแบ่งขั้นกรรมฐานต่าง ๆ

 ความหมาย 
 ความหมายในเชิงลักษณะผล 
สมาธิคืออาการที่ใจตั้งมั่นอยู่ในอารมณ์เดียวอย่างต่อเนื่อง เป็นอาการที่ใจสงบรวมเป็นหนึ่งแน่วแน่ มีแต่ความบริสุทธิ์ผ่องใส จนกระทั่งสามารถเห็นความบริสุทธิ์นั้นด้วยใจตนเอง อันจะก่อให้เกิดทั้งกำลังใจ กำลังขวัญ กำลังปัญญา และความสุขแก่ผู้ปฏิบัติในเวลาเดียวกันพระภาวนาวิริยคุณ (เผด็จ ทัตตชีโว) (2545). พระแท้ (พิมพ์ครั้งที่ 5). กรุงเทพฯ: มูลนิธิธรรมกาย. หน้า 210. .

 ความหมายในเชิงลักษณะการปฎิบัติ 
สมาธิคือความตั้งมั่นของจิตหรือภาวะที่จิตแน่วแน่ต่อสิ่งที่กำหนดแน่วแน่อยู่กับสิ่งใดสิ่งหนึ่งพระราชภาวนาวิสุทธิ์. (2537). บทพระธรรมเทศนา วันอาทิตย์ต้นเดือน, (6 พฤศจิกายน 2537) . ปทุมธานี. หรือตั้งมั่นในอารมณ์ใดอารมณ์หนึ่งอย่างแน่วแน่ทำให้จิตใจไม่ฟุ้งซ่าน

 ประโยชน์ของการนั่งสมาธิ 
การทำสมาธิเป็นการลดความเครียด คลายความวิตกกังวล ฝึกความอดทน และช่วยให้นอนหลับง่ายขึ้น และยังช่วยเพิ่มเซลล์ประสาทในสมองในส่วนการควบคุมและการตอบสนองทางอารมณ์
# นายกรัฐมนตรีปากีสถาน
นายกรัฐมนตรีปากีสถาน (, ,) หรือเรียกอย่างเป็นทางการว่า นายกรัฐมนตรีแห่งสาธารณรัฐอิสลามปากีสถาน เป็นหัวหน้ารัฐบาลของสาธารณรัฐอิสลามปากีสถานตามรัฐธรรมนูญ ผู้นำฝ่ายบริหารของรัฐบาลกลาง กำกับควบคุมเศรษฐกิจของรัฐ, นำรัฐสภา, นำสภาเพื่อหระโยชน์ร่วม และคณะรัฐมนตรี และมีหน้าที่ในการควบคุมดูแลคณะกรรมการกองบังคับการแห่งชาติต่อคลังอาวุธนิวเคลียร์ของปากีสถานArticle 91(1) in Chapter 3: The Federal Government, Part III: The Federation of Pakistan in the Constitution of Pakistan.Article 153(2a)-153(2c) in Chapter 3: Special Provisions, Part V: Relations between Federation and Provinces in the Constitution of Pakistan. ตำแหน่งของนายกรัฐมนตรีมีหน้าที่เป็นผู้นำนโยบายในประเทศ และ นโยบายการต่างประเทศ 

นายกรัฐมนตรีได้รับเลือกตั้งโดยสมาชิกรัฐสภา ฉะนั้นส่วนใหญ่จึงเป็นหัวหน้าของพรรคที่มีที่นั่งมากสุดในสภา รัฐธรรมนูญปากีสถานจัดสรรอำนาจบริหารให้นายกรัฐมนตรีในการแต่งตั้งคณะรัฐมนตรีและบริหารราชการแผ่นดินปากีสถาน

หมายเหตุ
# เชห์บาซ ชะรีฟ
มิยัน มุฮัมมัด เชห์บาซ ชะรีฟ (ปัญจาบ และ , ; Mian Muhammad Shahbaz Sharif, เกิด 23 กันยายน 1951) เป็นนักการเมืองชาวปากีสถาน ผู้ดำรงตำแหน่งนายกรัฐมนตรีปากีสถานคนที่ 23 ตั้งแต่วันที่ 11 เมษายน 2022 ชารีฟเป็นหัวหน้าพรรคปากีสถานมุสลิมลีก (เอ็น) (PML-N) และเคยดำรงตำแหน่งเสนาบดีแคว้นปัญจาบสามวาระ ถือว่ายาวนานที่สุดในประวัติศาสตร์ของแคว้น เชห์บาซเป็นน้องชายของนาวาซ ชาริฟ อดีตนายกรัฐมนตรีปากีสถาน 3 สมัย

เชห์บาซได้รับการเลือกตั้งขึ้นเป็นสมาชิกสภาแคว้นปัญจาบในปี 1988 และเป็นสมาชิกสภานิติบัญญัติแห่งชาติในปี 1990 ก่อนจะได้รับเลือกตั้งเข้าสภาแคว้นปัญจาบอีกครั้งในปี 1993 และได้รับแต่งตั้งเป็นหัวหน้าฝ่ายค้านแคว้นปัญจาบ เขาเคยได้รับเลือกตั้งเป็นเสนาบดีแคว้นปัญจาบ แคว้นที่มีประชากรมากสุดของปากีสถาน เป็นวาระแรกในวันที่ 20 กุมภาพันธ์ 1997 หัลงเกิดการรัฐประหารปี 1999 เชห์บาซและครอบครัวลี้ภัยอยู่ในซาอุดิอาระเบีย จนกระทั่งเดินทางกลับปากีสถานในปี 2007 และได้รับแต่งตั้งเป็นเสนาบดีแคว้นปัญจาบเป็นวาระที่สองหลังพรรค PML-N ที่เขาสังกัดชนะในการเลือกตั้งทั่วไป ปี 2008 ในแค้วนปัญจาบ เขาได้รับเลือกตั้งเป็นเสนาบดีแคว้นปัญจาบเป็นวาระที่สามในการเลือกตั้งปี 2013 และดำรงตำแหน่งจนเขาแพ้ในการเลือกตั้งปี 2018 ขณะดำรงตำแหน่งเสนาบดีแคว้น เขามีชื่อเสียงในฐานะผู้บริหารที่มีฝีมือและทุ่มเทให้กับงาน เขายังริเริ่มโครงการสาธารณูปโภคมากมายในแคว้นปัญจาบ และคณะทำงานของเขาก็ได้รับการยอมรับว่าทำงานอย่างมีประสิทธิภาพ เขห์บาซได้รับการเสนอชื่อเป็นหัวหน้าพรรคหลังพี่/น้องชายของเขา นาวาซ ชารีฟ ถูกถอดถอนจากตำแหน่งเนื่องจากกรณีเอกสารปานามา และได้รับการเสนอชื่อเป็นหัวหน้าฝ่ายค้านในการเลือกตั้งทั่วไปปี 2018 

ในเดือนธันวาคม 2019 สำนักตรวจการแผ่นดิน (NAB) อายัดทรัพย์สิน 23 รายการของเขาและบุตรชาย ฮัมซา ชารีฟ ด้วยข้อกล่าวหาฟอกเงิน ในัวนที่ 28 กันยายน 2020 เขาถูกจับกุมโดย NAB ที่ศาลสูงลาฮอร์ และถูกยื่นฟ้องต่อศาลข้อหาฟอกเงิน ที่ซึ่งเขาถูกคุมขังขณะรอคำตัดสิน ในวันที่ 14 เมษายน 2021 ศาลสูงลาฮอร์ปล่อยตัวเขาหลังได้รับการประกันตัวด้วยหลักทรัพย์ภายใต้ข้อหาการฟอกเงิน ท่ามกลางวิกฤตการณ์การเมืองปากีสถานปี 2020-2022 เขาได้รับการเลือกตั้งโดยสมาชิกสภาให้เป็นนายกรัฐมนตรีปากีสถาน เริ่มต้นวาระในวันที่ 11 เมษายน 2022 หลังนายกรัฐมนตรีอิมราน ข่าน ถูกถอดถอนจากตำแหน่งเนื่องจากผลการลงคะแนนในการอภิปรายไม่ไว้วางใจ
# ลิงซ์แอร์
ลิงซ์แอร์  เป็นอดีตสายการบินราคาประหยัดพิเศษสัญชาติแคนาดา สายการบินเคยดำเนินงานในชื่อเอ็นเนอร์เจ็ต แล้วจึงเปลี่ยนชื่อเป็นลิงซ์แอร์ในวันที่ 16 พฤศจิกายน ค.ศ. 2021

 ประวัติ 
thumb|โบอิง 737-700 ของเอ็นเนอร์เจ็ต (ค.ศ. 2009)

 เอ็นเนอร์เจ็ต 
เอ็นเนอร์เจ็ตก่อตั้งขึ้นครั้งแรกในปี ค.ศ. 2006 โดยกลุ่มผู้ประกอบการกลุ่มเล็กๆ เดิมเป็นที่รู้จักในชื่อ นิวแอร์แอนด์ทัวร์ จนถึงวันที่ 20 ตุลาคม ค.ศ. 2008 เมื่อนิวแอร์แอนด์ทัวร์เปิดเผยชื่อและโลโก้ใหม่ของบริษัทในชื่อเอ็นเนอร์เจ็ต เอ็นเนอร์เจ็ตก่อตั้งขึ้นโดยบุคคลเก้าคน รวมถึง ทิม มอร์แกน อดีตรองประธานอาวุโสของเวสต์เจ็ต เมื่อวันที่ 28 พฤศจิกายน ค.ศ. 2008 เอ็นเนอร์เจ็ตได้รับใบรับรองผู้ดำเนินการเดินอากาศ (AOC) และใบอนุญาตผู้ดำเนินการเดินอากาศที่ออกโดยหน่วยงานขนส่งของแคนาดา ในปลายปี ค.ศ. 2021 เอ็นเนอร์เจ็ตได้เปลี่ยนชื่อสายการบินใหม่เป็นลิงซ์แอร์

 ลิงซ์แอร์ 
ลิงซ์แอร์เปิดตัวเมื่อวันที่ 16 พฤศจิกายน พ.ศ. 2564 โดยมีแผนจะเริ่มบินในช่วงไตรมาสแรกของปี พ.ศ. 2565 ในระหว่างการประกาศ สายการบินได้ทำสัญญากับเครื่องบินโบอิง 737 แมกซ์ 8 จำนวน 46 ลำ โดยจะเริ่มส่งมอบได้ในช่วงต้นปี พ.ศ. 2565 ปัจจุบันสายการบิน บินเส้นทางในประเทศและจะให้บริการปลายทางระหว่างประเทศในภายหลัง ลิงซ์แอร์ใช้โมเดลสายการบินราคาประหยัดสำหรับการดำเนินงาน

 จุดหมายปลายทาง 
+ประเทศรัฐเมืองท่าอากาศยานหมายเหตุอ้างอิงแคนาดาแอลเบอร์ตาแคลกะรีท่าอากาศยานนานาชาติแคลกะรีเอดมันตันท่าอากาศยานนานาชาติเอดมันตันบริติชโคลัมเบียเคโลว์นาท่าอากาศยานนานาชาติเคโลว์นาแวนคูเวอร์ท่าอากาศยานานาชาติแวนคูเวอร์วิกตอเรียท่าอากาศยานนานาชาติวิกตอเรียแมนิโทบาวินนิเพกท่าอากาศยานนานาชาติวินนีเพก เจมส์ อาร์มสตรอง ริชาร์ดสันนิวฟันด์แลนด์และแลบราดอร์เซนต์จอนส์ท่าอากาศยานนานาชาติเซนต์จอนส์โนวาสโกเชียแฮลิแฟกซ์ท่าอากาศยานนานาชาติแฮลิแฟกซ์สแตนฟิลด์ออนแทรีโอฮามิลตันท่าอากาศยานนานาชาติจอห์น ซี มันโร ฮามิลตันโทรอนโตท่าอากาศยานนานาชาติโทรอนโตเพียร์สันสหรัฐแอริโซนาฟีนิกซ์ท่าอากาศยานนานาชาติฟีนิกซ์สกายฮาเบอร์แคลิฟอร์เนียลอสแอนเจลิสท่าอากาศยานนานาชาติลอสแอนเจลิสฟลอริดาออร์แลนโดท่าอากาศยานนานาชาติออร์แลนโดเนวาดาลาสเวกัสท่าอากาศยานนานาชาติแฮร์รี รีด
 ฝูงบิน 

 ฝูงบินสุดท้าย 
ก่อนการเลิกดำเนินงานลิงซ์แอร์มีเครื่องบินประจำการในฝูงบิน ดังนี้:
+ฝูงบินของลิงซ์แอร์เครื่องบินประจำการคำสั่งซื้อผู้โดยสารหมายเหตุโบอิง 737 แมกซ์ 8651189รวม651

 ฝูงบันในอดีต 
ในนามเอ็นเตอร์เจ็ต สายการบินเคยให้บริการเครื่องบินดังต่อไปนี้
+ฝูงบินในอดีตของลิงซ์แอร์เครื่องบินรวมเริ่มประจำการปลดประจำการหมายเหตุโบอิง 737-700720082017โบอิง 737-800120112011เช่ามาจากทรานเซเวีย120132014เดอ ฮาวิลแลนด์ แคนาดา ดีเอชซี-6 ทวินออตเตอร์220182020ไพเพอร์ พีเอ-30 ทวินโคแมนชี120112012
# เกาะเปรัก
เกาะเปรัก  เป็นเกาะหินแกรนิตขนาดเล็กที่โพล่พ้นน้ำเหนือช่องแคบมะละกา และเป็นจุดตะวันตกสุดของประเทศมาเลเซีย

เกาะเปรักเป็นส่วนหนึ่งของรัฐเกอดะฮ์และมีการคาดหมายว่าจะกำหนดให้เป็นพื้นที่คุ้มครองทางทะเล

ในเดือนมีนาคม พ.ศ. 2557 สายการบินมาเลเซียแอร์ไลน์ เที่ยวบินที่ 370 หายไปจากเรดาร์ของมาเลเซียใกล้กับเกาะแห่งนี้
# คาราคอรม
คาราคอรม (, อักษรโรมัน: Qaraqorum, อักษรซีริลลิก: Каракорум) เป็นเมืองที่ตั้งอยู่ริมฝั่งแม่น้ำออร์ค็องทางตะวันตกเฉียงเหนือของจังหวัดโอโวร์คังไก ห่างจากอูลานบาตาร์ เมืองหลวงของประเทศมองโกเลีย ไปทางตะวันตก 230 กม. ตั้งอยู่ตอนกลางของที่ราบสูงมองโกเลีย เป็นที่รู้จักกันดีในฐานะที่เป็นเมืองหลวงโบราณของอดีตจักรวรรดิมองโกล 

ชื่อคาราคอรมเป็นคำภาษาเตอร์กิก / มองโกเลีย หมายถึง "กรวดสีดำ" ในเอกสารเปอร์เซียจะปรากฏเป็นชื่อว่า قراقوروم Qarā- qūrūm ส่วนในภาษาจีนจะเรียกว่า ฮาลาเหอหลิน  (哈剌和林) หรือเรียกย่อว่า เหอหลิน (和林) ส่วนในภาษามองโกเลียสมัยใหม่มักเขียนชื่อว่า คาร์คอรม (Хархорум) หรือ คาร์คอริง 

บริเวณนี้เต็มไปด้วยหินแม่น้ำสีดำเช่นหินแอนดีไซต์และหินบะซอลต์ เรียงรายอยู่โดยรอบแม้จนถึงปัจจุบัน และพื้นดินจะดูเป็นสีดำเมื่อเปียกน้ำฝน สมดังชื่อ "กรวดสีดำ"

 ประวัติศาสตร์ 
right|thumb|200x200px| เต่าปี้ซี่จากในสมัยจักรวรรดิมองโกเลีย ที่รอบนอกของวัดเอร์เดเนโซ ภายในซากปรักหักพังของปราสาทเมืองคาราคอรม
เริ่มแรก เจงกิส ข่านได้สร้างฐานการขนส่งสำหรับการพิชิตแดนตะวันตกขึ้นที่นี่ หลังจากนั้นโอเกเดย์ ข่าน ซึ่งเป็นข่านรุ่นที่สองก็ได้สร้างวังและกำแพงในปี 1235 และกำหนดให้เป็นเมืองหลวงของจักรวรรดิมองโกล

แม้หลังจากกุบไล ข่าน ซึ่งเป็นข่านองค์ที่ 5 ได้ย้ายเมืองหลวงไปยังเมืองต้าตู (大都, ปัจจุบันคือกรุงปักกิ่ง สาธารณรัฐประชาชนจีน) แล้ว เมืองนี้ก็ยังถือว่าเป็นเมืองฐานของแผ่นดินหลักของมองโกเลีย และยังได้กลายเป็นเมืองหลวงของราชวงศ์หยวนเหนือ หลังจากที่ชาวมองโกเลียถูกไล่ไปทางเหนือโดยจูหยวนจาง ผู้ก่อตั้งราชวงศ์หมิง

ในตอนท้ายของศตวรรษที่ 16 คาราคอรมถูกทิ้งร้างหลังจากการจัดหาวัสดุสำหรับการก่อสร้างวัดเอร์เดเนโซ วัดในพุทธศาสนาในทิเบต หลังจากนั้นก็ได้หายไปจากประวัติศาสตร์ชั่วขณะหนึ่ง แต่เมื่อปลายศตวรรษที่ 19 นีโคไล คีเซลอฟ (Николай Киселёв) นักวิจัยชาวรัสเซีย ได้ค้นพบซากปรักหักพังและการสำรวจการขุดครั้งแรกได้ดำเนินการร่วมกันระหว่างสหภาพโซเวียตกับสาธารณรัฐประชาชนมองโกเลีย ระหว่างปี 1948 ถึง 1949 ผู้นำคณะสำรวจยังไม่เชื่อว่าที่นี่มีวังอยู่ แต่หลังจากการสอบสวนเต็มรูปแบบซึ่งดำเนินการร่วมกับเซียร์เกย์ วลาดีมีโรวิช (Сергей Владимирович) นักโบราณคดีผู้เชี่ยวชาญ ก็ได้สรุปถึงการมีอยู่ของวังHans-Georg Hüttel, Der Palast des Ögedei Khan - Die Ausgrabungen des Deutschen Archäologischen Instituts im Palastbezirk von Karakorum, in: Dschingis Khan und seine Erben, p. และในปีเดียวกันนั้นคีเซลอฟก็ได้รับรางวัลสตาลินจากความสำเร็จของเขา และได้เข้าเป็นสมาชิกของสถาบันวิทยาศาสตร์แห่งสหภาพโซเวียตในปี 1953 หลังจากนั้นสถาบันวิจัยประวัติศาสตร์วิทยาศาสตร์แห่งมองโกเลียได้ทำการสำรวจตั้งแต่ปี 1976 ถึง 1985 และหลังจากที่มองโกเลียได้เปลี่ยนเป็นระบอบประชาธิปไตยแล้วก็ยังได้ร่วมมือกับนักสำรวจจากญี่ปุ่นในปี 1995 และจากเยอรมนีในปี 1999 ด้วยカラコルム博物館建設計画(JICA)

 สถานที่เที่ยว 
ปัจจุบันซากโบราณสถานคาราคอรมเป็นภูมิทัศน์ทางวัฒนธรรมที่ได้รับการขึ้นทะเบียนเป็นแหล่งมรดกโลกของภูมิทัศน์วัฒนธรรมหุบเขาออร์ค็องและยังเป็นที่รู้จักในฐานะรีสอร์ตน้ำพุร้อนอีกด้วย

 วัดเอร์เดเน โซ
 แหล่งมรดกโลกหุบเขาออร์ค็อง
 เส้นทางทุ่งหญ้า

 เชิงอรรถ
# มิสอินเตอร์เนชั่นแนลควีน 2013
มิสอินเตอร์เนชั่นแนลควีน 2013  เป็นการจัดประกวดมิสอินเตอร์เนชั่นแนลควีน ครั้งที่ 9 จัดขึ้นในวันที่ 1 พฤศจิกายน พ.ศ. 2556 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 25 คนจากทั่วโลก โดยเควิน บาลอท มิสอินเตอร์เนชั่นแนลควีน 2012 จากประเทศฟิลิปปินส์ ได้สวมมงกุฎให้แก่ มาร์เซลลา โอไฮโอ จากประเทศบราซิล เป็นผู้ครองตำแหน่งมิสอินเตอร์เนชั่นแนลควีนประจำปีนี้

 ผลการประกวด 
ผลการประกวดผู้เข้าประกวดมิสอินเตอร์เนชั่นแนลควีน 2013  - มาร์เซลลา โอไฮโอรองอันดับ 1  - ชานเทล ดี มาร์โกรองอันดับ 2  -  เนฐนภาดา กัลยานนท์10 คนสุดท้าย  - โรเบอร์ตา ฮอลันดา
  - เซริ ฟูจิโนะมิยะ
  - นูร์ สาจัต ฟาริซ
  - อนาสตาเซีย เซาท์
  - ซัตสึกิ นิชิฮาระ
  - คริสตินา แคสแซนดรา อีบาร์รา
  - เรนาตา เฟอเรร่า

 รางวัลพิเศษ 
รางวัลผู้ชนะชุดประจำชาติยอดเยี่ยม  - อาริสะ เซาท์ขวัญใจช่างภาพ  -  เนฐนภาดา กัลยานนท์ชุดราตรียอดเยี่ยม  - มาร์เซลลา โอไฮโอความสามารถพิเศษ  - นูร์ สาจัต ฟาริซนางงามมิตรภาพ  - คาโรลีนา เมดินามิสริบลีส์ป๊อปปูล่าโหวต  - แอนน์ แพททริเซีย ลีนางงามผิวสวย  - เซริ ฟูจิโนะมิยะชุดว่ายน้ำยอดเยี่ยม  - โนเฮมิ มอนติลลา

 ผู้เข้าประกวด 
ในปีนี้มีผู้เข้าประกวดทั้งหมด 25 คน ดังต่อไปนี้

  - Sharleng Gonzalez
  - Victoria Martin
  - Roberta Holanda
  - Marcela Ohio
  - Veronica Haddad
  - Renata Ferreira
  - Angela
  - Angeline Hanum
  - Annabel Yu
  - Satsuki Nishihara
  - Seri Fujinomiya
  - Arisa South
  - Nur Sajat Fariz
  - Patricia Asyeera Wong
  - Tanya Maung
  - Andrea Justine Aliman
  - Godiva Marie Archachia
  - Kristina Cassandra Ybarra
  - Anne Patricia Lee
  - Anastasia South
  - Carolina Medina
  - เนฐนภาดา กัลยานนท์
  - Shantell D'Marco
  - Chanel
  - Nohemi Montilla
# ผาหินช้าง
ผาหินช้าง เป็นหน้าผาหินบะซอลต์รูปช้างที่เกิดขึ้นเองตามธรรมชาติ ตั้งอยู่บนเกาะไฮเม่ในหมู่เกาะแวสต์มานาเอย์ยาร์ ผานี้เป๋นผาหินบะซอลต์ที่เกิดจากการปะทุของภูเขาไฟเอลเฟล

หน้าผานี้มีชื่อเสียงจากลักษณะที่คล้ายกับหัวของช้างที่มีงวงจมอยู่ในน้ำ
# มิสอินเตอร์เนชั่นแนลควีน 2014
มิสอินเตอร์เนชั่นแนลควีน 2014  เป็นการจัดประกวดมิสอินเตอร์เนชั่นแนลควีน ครั้งที่ 10 จัดขึ้นในวันที่ 7 พฤศจิกายน พ.ศ. 2557 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 22 คนจากทั่วโลก โดยมาร์เซลลา โอไฮโอ มิสอินเตอร์เนชั่นแนลควีน 2013 จากประเทศบราซิล ได้สวมมงกุฎให้แก่ อีซาเบลลา ซานตีอาโก จากประเทศเวเนซุเอลา เป็นผู้ครองตำแหน่งมิสอินเตอร์เนชั่นแนลควีนประจำปีนี้

 ผลการประกวด 
ผลการประกวดผู้เข้าประกวดมิสอินเตอร์เนชั่นแนลควีน 2014  - อีซาเบลลา ซานตีอาโกรองอันดับ 1  -  ณิศศา เกตุระหงษ์รองอันดับ 2  -  ปิยดา อินทวงศ์10 คนสุดท้าย  - คิม มารี วิลลากาลาโน
  - ราฟาเอลา มันฟรีนี
  - ซิซี ซินแคลร์
  - ไรก้า เฟอร์ราซ
  - Yanki Bayramoglu
  - คริสตินี่ คูโต้
  - ยูนิ คาเรย์

 รางวัลพิเศษ 
รางวัลผู้ชนะชุดประจำชาติยอดเยี่ยม  -  ณิศศา เกตุระหงษ์ขวัญใจช่างภาพ  -  ณิศศา เกตุระหงษ์ชุดราตรียอดเยี่ยม  - อีซาเบลลา ซานตีอาโกความสามารถพิเศษ  - ซามิรา ซิทารานางงามมิตรภาพ  - ยูนิ คาเรย์มิสริบลีส์ป๊อปปูล่าโหวต  -  ปิยดา อินทวงศ์

 ผู้เข้าประกวด 
ในปีนี้มีผู้เข้าประกวดทั้งหมด 22 คน ดังต่อไปนี้

  - Mariah Fernanda
  - Rafaela Manfrini
  - Raika Ferraz
  - Daniela Manyoma
  - Yuni Carey
  - Annabel Yu
  - Lilia Kisaragi
  - Ribbon Park
  - Piyada Inthavong
  - Cicie Sinclair
  - Solongo
  - Myo Ko Ko San
  - Ithzelle Berdrinadxy
  - Kim Marie Villagalano
  - Maria Venus Gomez
  - Veronica Svetlova
  - Cristini Couto
  - ณิศศา เกตุระหงษ์
  - Yanki Bayramoglu
  - Samira Sitara
  - Isabella Santiago
  - Angelina May Nguyen
# หวานใจสุดสยอง
หวานใจสุดสยอง  เป็นละครโทรทัศน์ของเกาหลีใต้ นำแสดงโดย พัก ชี-ฮู และ ซง จี-ฮโย ร่วมด้วย Yi Gi-gwang, Hahm Eun-jung และ ชเว ยอ-จิน ออกอากาศทาง KBS2 ตั้งแต่วันที่ 13 สิงหาคม ถึง 2 ตุลาคม ค.ศ. 2018 ทุกวันจันทร์และวันอังคาร เวลา 22:00 น. (เวลามาตรฐานเกาหลี)

 เรื่องย่อ 
ฟิลลิป (พัก ชี-ฮู) และ อึล-ซุน (ซง จี-ฮโย) ถูกผูกมัดด้วยโชคชะตาที่ไม่ธรรมดา: ความสุขของคน ๆ หนึ่งมักทำให้อีกฝ่ายโชคร้ายเสมอ ทั้งสองเริ่มเขียนบทละครด้วยกัน และเหตุการณ์ในบทละครก็เริ่มเกิดขึ้นในชีวิตจริงอย่างลึกลับ

 นักแสดง 
 นักแสดงหลัก 
 พัก ชี-ฮู รับบทเป็น ยู ฟิลลิป/ยู อึล-ชุก
ดาราดังผู้มีโชคไม่ธรรมดาและประสบความสำเร็จทุกอย่างที่เขาทำ แต่เขาต้องมาโชคร้ายเมื่อต้องมาทำงานกับนักเขียนบทสาวอย่าง โอ อึล-ซุน ซึ่งเธออาจจะมีส่วนเกี่ยวข้องกับการเสียชีวิตของ รา-ย็อน อดีตแฟนสาวและคู่หมั้นของ ฟิลลิป เมื่อ 8 ปีก่อน
 ซง จี-ฮโย รับบทเป็น โอ อึล-ซุน
นักเขียนบทสาวผู้โชคร้ายซึ่งมีสัมผัสพิเศษมองเห็นอนาคต เธอพยายามช่วยเหลือ ฟิลลิป พระเอกละครชื่อดังให้รอดพ้นจากการถูกปองร้ายโดย ซา ดง-ช็อล อดีตเพื่อนร่วมวง จัมป์ไฟฟ์ ตามบทละครที่เธอเขียน ซึ่งเธออาจจะมีส่วนเกี่ยวข้องกับการเสียชีวิตของ รา-ย็อน อดีตแฟนสาวและคู่หมั้นของ ฟิลลิป เมื่อ 8 ปีก่อน.

 หมายเหตุ
# ป้ายหวีด
ป้ายหวีด เป็นป้ายที่ติดตั้งบริเวณรางรถไฟ มีความหมายให้พนักงานขับรถไฟหรือผู้ควบคุมหัวรถจักรกดหวีดรถไฟ

 ประเทศไทย 
ในประเทศไทยมักเรียกว่า ป้าย ว เป็นป้ายวงกลมสีขาวมีตัวอักษร ว สีดำอยู่ตรงกลาง ขนาดเส้นผ่านศูนย์กลางประมาณ 60 ซม. และจะมีสัญลักษณ์พิเศษแยกออกไปตามแต่ละชนิด โดยป้ายหวีดรถจักรในประเทศไทยมีทั้งหมด 5 ชนิด ดังนี้:

ป้ายหวีดรถจักรทั้วไป
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง

ป้ายหวีดรถจักรสำหรับถนนผ่านเสมอระดับทางไม่มีเครื่องกั้นถนน
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง มีเส้นสีดำขนาดกว้าง 5 ซม. ด้านหลังสีขาวใต้ตัว ว

ป้ายหวีดรถจักรสำหรับถนนผ่านเสมอระดับทางมีเครื่องกั้นถนนแต่ไม่มีสัญญาณผ่านถนนเสมอระดับทาง
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง ใต้ตัว ว มีเส้นสีดำขนาดกว้าง 5 ซม. ด้านล่างป้ายวงกลมจะมีป้ายสีเหลี่ยมผืนผ้าสีขาวขนาด 25x50 ซม. และมีสัญลักษณ์กากบาททะแยงมุมกว้าง 5 ซม.

ป้ายหวีดรถจักรสำหรับถนนผ่านเสมอระดับทางมีเครื่องกั้นถนนและสัญญาณผ่านถนนเสมอระดับทาง
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง ใต้ตัว ว มีเส้นสีดำขนาดกว้าง 5 ซม. ด้านล่างป้ายวงกลมจะมีป้ายสีเหลี่ยมผืนผ้าสีดำขนาด 25x50 ซม. และมีสัญลักษณ์วงกลมสีขาวขนาดเส้นผ่านศูนย์กลางวงละ 10 ซม. 5 วง โดยอยู่ตรงมุม 4 วง ตรงกลาง 1 วง

ป้ายหวีดรถจักรสำหรับถนนผ่านเสมอระดับทางมีเครื่องกั้นถนนสัมพันธ์กับสัญญาณประจำที่ไม่มีสัญญาณผ่านถนนเสมอระดับทาง
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง ใต้ตัว ว มีเส้นสีดำขนาดกว้าง 5 ซม. ด้านล่างป้ายวงกลมจะมีป้ายสีเหลี่ยมผืนผ้าสีดำขนาด 30x50 ซม. จัดวางในแนวตั้ง และมีสัญลักษณ์วงกลมสีขาวขนาดเส้นผ่านศูนย์กลางวงละ 10 ซม. 2 วงเรียงตามแนวดิง
# กลุ่ม (เครือข่ายสังคมออนไลน์)
กลุ่ม ซึ่งทุกคนสามารถสร้างกลุ่มตัวเองได้ โดยสามารถเชิญเพื่อนมาอยู่ในกลุ่มที่สร้าง แอพเพคชั่นที่สามารถสรา้งกลุ่มแบบ แชท และแบบฟีดได้ เช่น เฟซบุ๊ก เมสเซนเจอร์ เป็นต้น
# ดราก้อนบอล Z การคืนชีพของฟรีเซอร์
ดราก้อนบอล Z การคืนชีพของฟรีเซอร์  เป็นภาพยนตร์แอนิเมชันแอ็คชั่นจากประเทศญี่ปุ่นซึ่งกำลังเตรียมจัดฉาย โดยเป็นส่วนหนึ่งของซีรีส์ ดราก้อนบอล และกำกับโดย ทาดาโยชิ ยามามุโระ ภาพยนตร์มีกำหนดเปิดตัวที่ประเทศญี่ปุ่นในวันที่ 18 เมษายน ค.ศ. 2015
# วอร์เนอร์บราเธอส์ดิสคัฟเวอรี
วอร์เนอร์บราเธอส์ดิสคัฟเวอรี  เป็นบริษัทสื่อของสหรัฐ เกิดจากการควบรวมกิจการระหว่างวอร์เนอร์มีเดีย และดิสคัฟเวอรี ซึ่งการควบรวมดำเนินการเสร็จสิ้นเมื่อวันที่ 8 เมษายน ค.ศ. 2022

วอร์เนอร์บราเธอส์ดิสคัฟเวอรี ประกอบด้วยหน่วยธุรกิจหลักจำนวนแปดกลุ่ม โดยผลิตภัณฑ์ที่สำคัญของบริษัท อาทิ วอร์เนอร์บราเธอส์พิกเจอส์, นิวไลน์ซินีมา, ดีซีสตูดิโอส์, วอร์เนอร์บราเธอส์แอนิเมชัน, ดีซีคอมิกส์, สถานีโทรทัศน์ซีเอ็นเอ็น, เดอะซีดับเบิลยู, เอชบีโอ, ดิสคัฟเวอรีแชนแนล, แอนิมอลแพลนเน็ต, การ์ตูนเน็ตเวิร์ค และบูมเมอแรง เป็นต้น
# พายุทุเรียน
ทุเรียน  เป็นชื่อพายุหมุนเขตร้อนในรายชื่อชุดที่ 1 ลำดับที่ 26 ของมหาสมุทรแปซิฟิกตะวันตกฝั่งเหนือ ส่งโดยประเทศไทย

พายุทุเรียนนั้นอาจหมายถึง

พายุโซนร้อนกำลังแรงทุเรียน (พ.ศ. 2544) (T0103,  05W) – เป็นพายุที่มีผลกระทบต่อประเทศจีนในช่วงต้นเดือนกรกฎาคม จึงทำให้มีผู้เสียชีวิตประมาณ 78 ราย
พายุไต้ฝุ่นทุเรียน (พ.ศ. 2549) (T0621,  24W,  เรมิง) – เป็นพายุซูเปอร์ไต้ฝุ่นระดับ 5 ที่มีผลกระทบต่อประเทศฟิลิปปินส์ และประเทศเวียดนาม จึงทำให้มีผู้เสียชีวิตประมาณ 1,497 ราย
ทุเรียน ถูกถอนออกจากรายชื่อหลังฤดูพายุไต้ฝุ่นแปซิฟิก พ.ศ. 2549 และแทนที่ด้วยชื่อ มังคุด  ในฤดูพายุไต้ฝุ่นแปซิฟิก พ.ศ. 2556 ต่อมาก็ถูกถอนออกไปอีกครั้งในฤดูพายุไต้ฝุ่นแปซิฟิก พ.ศ. 2561

ทุเรียน
ทุเรียน
# อีบราร์ คาราคูร์ต
อีบราร์ คาราคูร์ต  เกิดเมื่อวันที่ 17 เดือนมกราคม ค.ศ. 2000 เป็นนักวอลเลย์บอลหญิงชาวตุรกี เล่นในตำแหน่งตัวตบตรงข้ามหัวเสา ปัจจุบันเล่นในทีมอีกอร์ โนวารา ในประเทศอิตาลี และเป็นนักกีฬาทีมวอลเลย์บอลหญิงทีมชาติตุรกี  

 ประวัติการเล่นวอลเลย์บอล 
 สโมสร 

 ทีมชาติ 
คาราคูร์ตติดทีมชาติตุรกีครั้งแรกในชุดยุวชนรุ่นอายุไม่เกิน 18 ปี ซึ่งในการแข่งขันวอลเลย์บอลยุวชนหญิงชิงแชมป์โลกรุ่นอายุไม่เกิน 19 ปี เมื่อปี พ.ศ. 2560 ที่ประเทศอาร์เจนตินา ในรอบรองชนะเลิศเมื่อวันที่ 26 สิงหาคม พ.ศ. 2560 ครั้งนั้นพบกับทีมชาติอิตาลี คาราคูร์ตได้แสดงการส่ายหน้าอกใส่ผู้เล่นทีมชาติอิตาลีจนกรรมการตัดสินให้ใบแดง เปิดวีรกรรมเก่า เอบรา คาราคูร์ต มือตบตุรกี "เคยส่ายอกเย้ย" จนโดนใบแดงมาแล้ว 

ต่อมาคาราคูร์ตติดทีมชาติชุดเยาวชนอายุไม่เกิน 23 ปี และสามารถนำทีมชาติตุรกีคว้าแชมป์วอลเลย์บอลหญิงชิงแชมป์โลก รุ่นอายุไม่เกิน 23 ปี 2017 ณ ประเทศสโลวิเนียมาครอง และพัฒนาฝีมือจนได้ติดทีมชาติชุดใหญ่ในปี พ.ศ. 2561 เป็นต้นมา

ในเดือนสิงหาคม พ.ศ. 2564 คาราคูร์ตถูกหนังสือพิมพ์ของตุรกีฉบับหนึงนำเสนอข่าวเกี่ยวกับความสัมพันธ์กับหญิงสาว  และถูกผู้นำทางศาสนาในตุรกีวิพากษ์วิจารณ์  แต่สหพันธ์วอลเลย์บอลของตุรกี และนักวอลเลย์บอลหญิงทีมชาติตุรกีบางส่วน ได้ออกมาแสดงจุดยืนสนับสนุนคาราคูร์ต
# องค์การบริหารส่วนตำบลเชียงดาว
องค์การบริหารส่วนตำบลเชียงดาว เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–3, 5, 9–12, 14–16 และพื้นที่บางส่วนของหมู่ที่ 4, 6–8, 13 ตำบลเชียงดาว (เฉพาะนอกเขตเทศบาลตำบลเชียงดาว) ในอำเภอเชียงดาว จังหวัดเชียงใหม่ เดิมได้รับการจัดตั้งเป็นสภาตำบลเชียงดาวใน พ.ศ. 2516 วันที่ 24 สิงหาคม พ.ศ. 2516 ต่อมาได้รับการจัดตั้งเป็นองค์การบริหารส่วนตำบลเชียงดาวเมื่อ พ.ศ. 2539 วันที่ 30 มกราคม พ.ศ. 2539

เขตองค์การบริหารส่วนตำบลเป็นที่ตั้งของสถานที่สำคัญคือ ดอยหลวงเชียงดาว ได้รับการประกาศให้เป็นพื้นที่สงวนชีวมณฑลแห่งใหม่ของโลกจากยูเนสโกเมื่อวันที่ 15 กันยายน พ.ศ. 2564 ในการประชุมคณะกรรมการสภาประสานงานระหว่างชาติว่าด้วยโครงการด้านมนุษย์และชีวมณฑล (International Co-orinating Council on the Man and the Biosphere Programme: MAB-ICC) ครั้งที่ 33 ระหว่างวันที่ 13–17 กันยายน พ.ศ. 2564 ณ กรุงอาบูจา ประเทศไนจีเรีย
# วัดพระยาออก
วัดพระยาออก เป็นโบราณสถานที่ตั้งอยู่ภายในโรงเรียนพิบูลวิทยาลัย ซึ่งอยู่ไม่ไกลจากแนวคูเมืองและกำแพงเมืองชั้นใน ในตำบลทะเลชุบศร อำเภอเมืองลพบุรี จังหวัดลพบุรี

ประวัติ
วัดพระยาออกสร้างขึ้นสมัยสมเด็จพระนารายณ์มหาราช ประวัติการสร้างไม่ชัดเจน ศาสนาสถานแห่งนี้มีพระพุทธรูปปูนปั้นขนาดใหญ่ศิลปะอยุธยา ชาวบ้านเรียกว่า หลวงพ่อขาว ด้านหลังองค์พระมีผนังก่ออิฐถือปูนติดอยู่ทั้งหมดตั้งประดิษฐานบนฐานศิลาแลง และยังพบชิ้นส่วนพระพุทธรูปหินทรายสมัยลพบุรี สภาพชำรุดไม่สมบูรณ์ จำนวน 11 ชิ้น จากรูปแบบศิลปกรรมของพระพุทธรูปปูนปั้นหลังติดผนังอุโบสถที่ไม่สามารถเคลื่อนย้ายได้ ทำให้สามารถกำหนดค่าอายุของวัดพระยาออกได้ว่าอาจสร้างขึ้นในสมัยอยุธยา สันนิษฐานว่าสร้างราว พ.ศ. 2209–2231 ในรัชสมัยสมเด็จพระสรรเพชญ์ที่ 8

โรงเรียนพิบูลวิทยาลัยได้ทำวิหารโถงทรงจัตุรมุขคลุมทับเหนือพระประธาน ผนังปูนและฐานศิลาแลงเมื่อ พ.ศ. 2516 โดยมีสมเด็จพระอริยวงศาคตญาณ (ปุ่น ปุณฺณสิริ) ได้เสด็จมาทรงวางศิลาฤกษ์ กรมศิลปากรประกาศขึ้นทะเบียนเป็นโบราณสถาน ตามประกาศในราชกิจจานุเบกษา เล่ม 53 ตอนที่ 24 เมื่อวันที่ 2 สิงหาคม พ.ศ. 2479

การสำรวจเบื้องต้นภายในเขตโบราณสถานวัดพระยาออก ยังได้พบบ่อน้ำศิลาแลง มีกรงเหล็กสร้างครอบทับอีกชั้นหนึ่งอยู่ในบริเวณใกล้เคียงกันด้วย

หลวงพ่อขาว
หลวงพ่อขาว เป็นพระพุทธรูปปูนปั้น หน้าตักกว้าง 4.2 เมตร ประทับนั่งปางสมาธิขัดราบ เหนือฐานบัว ปัจจุบันได้ถูกพอกทับเป็นฐานหน้ากระดาน ครองจีวรห่มเฉียง ชายสังฆาฏิตัดตรงยาวจรดพระนาภี ชายจีวรยาวพาดข้อพระกรซ้าย พระพักตร์ค่อนข้างเหลี่ยม พระขนงต่อกันคล้ายปีกกา ได้รับอิทธิพลศิลปะเขมร พระรัศมีเป็นเปลวซึ่งได้รับอิทธิพลของศิลปะสมัยสุโขทัย มีลักษณะศิลปะอู่ทองรุ่นที่ 2 สิ่งที่แปลกคือ องค์พระหันพระพักตร์ไปทางทิศตะวันตกซึ่งหันพระพักตร์แบบเดียวกับพระประธานในอุโบสถวัดพระศรีรัตนมหาธาตุ วัดพุทไธศวรรย์ วัดพระราม และวัดมหาธาตุ จังหวัดพระนครศรีอยุธยา จึงสันนิษฐานว่าอาจสร้างในยุคอยุธยาตอนต้น

พระประธานองค์นี้มีผนังก่ออิฐฉาบปูนพร้อมเสา 2 ต้น ติดอยู่ที่ด้านหลังโดยมีความกว้างน้อยกว่าขนาดหน้าตักของพระพุทธรูปประธานเพียงเล็กน้อย ส่วนความสูงของผนังปูนแผ่นนี้อยู่ที่ระดับประมาณพระเนตรของพระประธานเท่านั้น พระประธานและผนังปูนนี้ตั้งวางอยู่บนฐานศิลาแลงขนาดใหญ่